joelniklaus/EU_Wikipedias huggingface dataset:
COVENTY PEACE HOUSE (Κόβεντρη Ειρηνικό Σπίτι)

To Coventry Peace House  αποτελεί έναν στεγαστικό συνεταιρισμό από το 1999 στην περιοχή του Coventry στην Μεγάλη Βρετανία.  Από τον Ιούνιο 1997 έως  τον Ιούλιο του 1998 υπήρχε μία ειρηνική κατασκήνωση (peace Camp) έξω από το εργοστάσιο κατασκευής τανκς στο Coventy. Μέτα την λήξη της κατασκήνωσης (Camp) τρία άτομα, η Penny,  John και Becqke αποφάσισαν να δημιουργήσουν ένα πιο μόνιμη εγχείρημα για την ειρήνη και την μη βία στην πόλη. Έτσι αγόρασαν 6 μικρά σπίτια στην περιοχή Stony Stanton Road τα οποία δεν κατοικούνταν. Η αγορά ανήλθε στις 50.000 λίρες μέσα από χρηματοδότηση με υποθήκευση των κατοικιών αλλά και με δανεικά από φίλους. Στις κατοικίες δεν υπάρχει ιδιοκτησία αλλά ανήκει σε όλα τα μέλη τα οποία όσο διαμένουν στο εγχείρημα πληρώνουν ενοίκιο για την πληρωμή της υποθήκης ενώ όποτε θέλουν μπορούν να αποχωρήσουν.  Τα κριτήρια ένταξης των μελών είναι υπέρ της ειρήνης, υπέρ της προστασίας του περιβάλλοντος καθώς και τον συνεταιριστικό τρόπο ζωής   .  

Τον Ιανουάριο του 1999 το Coventry Peace House άνοιξε τις πόρτες. Τα πρώτα 4 χρόνια έγινε ανακαίνιση των εγκαταστάσεων η οποία εκπληρώθηκε με την βοήθεια νέων σε ηλικία  εθελοντών οι οποίοι απογοητευμένοι από το σχολείο απευθύνθηκαν στο Coventry Peace House ώστε να βοηθήσουν τόσο την ανάπτυξη των κατασκευαστικών δεξιοτήτων τους αλλά και την προσωπική τους ανάπτυξη μέσω τις βελτίωσης της αυτοπεποίθηση και της αυτοεκτίμησης.

Τα μέλη του Coventry Peace House από την αρχή έδειξαν ότι ενδιαφέρονται για την κοινότητα οργώνοντας διάφορα εργαστήρια / ομιλίες  με θέματα όπως η Ειρήνη, η μη βία , η τέχνη,  η αντίσταση κ.α.  Η ανησυχία των μελών είχε ως αποτέλεσμα την δημιουργία τον Ιανουάριο του 2003 του Coventry Peace House Education Trust το οποίο έχει ως σκοπό την ένωση των πολιτών του Coventry μέσω εκπαιδευτικών διαδικασιών με θέματα όπως η ειρήνη, το περιβάλλον, η ανισότητα , ένταξη των κοινωνικά αποκλειόμενων και των μεταναστών κ.α.  

Τον Ιούνιο του 2004 δημιουργήθηκε και το Coventry Cycling Center το οποίο αποτελεί ένα εργαστήριο από εθελοντές το οποίο επισκευάζει η πουλάει ποδήλατα τα οποία έχουν δωριστεί για φιλανθρωπικούς σκοπούς.

Τον Οκτώβριο του 2005 ξεκίνησε το Community Space το οποίο αποτελεί ένα φιλικό μέρος για εκδηλώσεις, ομιλίες κλπ. Το Community Space δεν δέχεται εκδηλώσεις οι οποίες είναι φιλικές προς την βία και την καταπίεση. Αντιθέτως ο χώρος είναι ανοιχτός για εκδηλώσεις που αφορούν την ειρήνη , τα ανθρώπινα δικαιώματα, κοινωνική δικαιοσύνη , το περιβάλλον κ.α. Η χρήση μπορεί να έχει μικρό κόστος όταν γίνεται από ομάδες η οποίες χρηματοδοτούνται ενώ σε εθελοντικές ομάδες με θέματα ενδιαφέροντος που αναφέρονται παραπάνω η χρήση του χώρου είναι δωρεάν.

Παραπομπές

 https://coventrypeacehouse.wixsite.com/coventry-peace-house/about_us
 https://www.radicalroutes.org.uk/list-of-members/housing-co-ops/coventry-peace-house.html
Τιμόθεος Δράμας

Ο Τιμόθεος είναι μικρός οικισμός που απογράφεται στον Δήμο Δράμας και την Περιφερειακή Ενότητα Δράμας της Ανατολικής Μακεδονίας. Βρίσκεται στις νότιες πλαγιές του όρους Φαλακρό σε υψόμετρο περίπου 400 μέτρα. Απέχει περίπου 15 χλμ. Β.-ΒΑ. από την Δράμα και  3 χλμ. Β.-ΒΑ. από τους Ταξιάρχες. Αναφέρεται από την τουρκοκρατία με την  ονομασία Μαχαλεδζίκ αλλά και Ζίψα. Οι τότε μουσουλμάνοι κάτοικοί του, μετά την Μικρασιατική καταστροφή και την Ελληνοτουρκική ανταλλαγή πληθυσμών του 1923 μετακινήθηκαν στην Τουρκία ενώ στο χωριό ήρθαν και εγκαταστάθηκαν αρχικά 20 προσφυγικές οικογένειες (95 άτομα). Μετά την απελευθέρωση αναφέρεται επίσημα το 1919 ως Ζίψα στο ΦΕΚ 251Α - 20/11/1919 να προσαρτάται στην τότε κοινότητα Ραβενίων (σημερινό Μακρυπλάγιο). Το 1918 με το ΦΕΚ 156Α - 08/08/1928 μετονομάστηκε σε Τιμόθεος και το 1951 καταργήθηκε. Το 2011 αρχίζει να απογράφεται ξανά στον δήμο Δράμας. Σύμφωνα με το Σχέδιο Καλλικράτης μαζί με τη Δράμα, τα Αμπελάκια, τη Νέα Σεβάστεια και τους Ταξιάρχες αποτελούν τη δημοτική κοινότητα Δράμας που υπάγεται στη δημοτική ενότητα Δράμας του Δήμου Δράμας και σύμφωνα με την απογραφή 2011 απογράφονται 19 κάτοικοι.

Παραπομπές 

Χωριά του νομού Δράμας
Δήμος Δράμας
Νεοκλασική Τριλογία Αθηνών

Η Νεοκλασική Τριλογία Αθηνών, γνωστή και ως Αθηναϊκή Τριλογία, αποτελεί συγκρότημα τριών δημοσίων κτιρίων νεοκλασικής αρχιτεκτονικής που βρίσκεται επί της οδού Πανεπιστημίου στην Αθήνα, μεταξύ της πλατείας Συντάγματος και της πλατείας Ομονοίας. Όλα τα κτίρια, από τα οποία απαρτίζεται το συγκρότημα, ανεγέρθηκαν έπειτα από δωρεές ιδιωτών. Το όνομα του το οφείλει στον Θεόφιλο Χάνσεν, ενός εκ των αρχιτεκτόνων, ο οποίος του έδωσε αυτή την ονομασία το 1902 μετά την ολοκλήρωση και του Βαλλιάνειου Μεγάρου.

Κτίρια

Δείτε επίσης 

 Εθνικό και Καποδιστριακό Πανεπιστήμιο Αθηνών
 Εθνική Βιβλιοθήκη της Ελλάδος

Νεοκλασικά κτίρια της Αθήνας
Ταξιάρχες Δράμας

Οι Ταξιάρχες είναι ημιορεινό χωριό της Ανατολικής Μακεδονίας στην Περιφερειακή Ενότητα Δράμας.

Γεωγραφικά - ιστορικά στοιχεία
Οι Ταξιάρχες βρίσκονται στις νοτιοανατολικές πλαγιές του όρους Φαλακρό σε υψόμετρο 400 μέτρα σε απόσταση 11 χλμ. Β.-ΒΑ. από την Δράμα. Το χωριό αποτελεί θρησκευτικό προορισμό λόγω της Ιεράς Μονής Αναλήψεως του Σωτήρος που είναι κτισμένη στη δυτική άκρη του και τον Όσιο Γεώργιο τον εν Δράμα που μόνασε από το 1929 στην περιοχή (Σίψα). Η μονή ανεγέρθηκε σταδιακά μετά τον Απρίλιο του 1970 γύρω από το ναΰδριο της Αναλήψεως του Σωτήρος, το οποίο  προϋπήρχε, από την μετέπειτα Γερόντισσα Ακυλίνα.  

Το χωριό αναφέρεται από την τουρκοκρατία με την ονομασία Μαχαλετζίκ και οι μουσουλμάνοι κάτοικοί του, μετά την Μικρασιατική καταστροφή και την Ελληνοτουρκική ανταλλαγή πληθυσμών του 1923 μετακινήθηκαν στην Τουρκία ενώ στο χωριό ήρθαν και εγκαταστάθηκαν αρχικά 20 προσφυγικές οικογένειες (95 άτομα).

Διοικητικά στοιχεία 
Μετά την απελευθέρωση αναφέρεται επίσημα το 1919 ως Μαχαλετζίκ στο ΦΕΚ 251Α - 20/11/1919 να προσαρτάται στην τότε κοινότητα Ραβενίων (σημερινό Μακρυπλάγιο). Το 1928 με το ΦΕΚ 156Α - 08/08/1928 μετονομάστηκε σε Ταξιάρχες. Σύμφωνα με το Σχέδιο Καλλικράτης μαζί με τη Δράμα, τα Αμπελάκια, τη Νέα Σεβάστεια και τον Τιμόθεο αποτελούν τη δημοτική κοινότητα Δράμας που υπάγεται στη δημοτική ενότητα Δράμας του Δήμου Δράμας και σύμφωνα με την απογραφή 2011 έχει πληθυσμό 146 κατοίκους.

Εξωτερικοί σύνδεσμοι 

 Ιερά Μονή Αναλήψεως του Σωτήρος (Σίψα, Ταξιάρχες Δράμας) στο https://www.youtube.com/
 Φωτογραφίες από τους Ταξιάρχες στον ιστότοπο https://www.greece.com/

Παραπομπές 

Χωριά του νομού Δράμας
Δήμος Δράμας
Θεατρικός Οργανισμός Κύπρου

Ο Οργανισμός Θεάτρου Κύπρου (συντομογραφία στα ελληνικά: ΘΟΚ), γνωστός και ως Κυπριακός Οργανισμός Θεάτρου ο οποίος ιδρύθηκε το 1970, είναι ο πρώτος ημικρατικός θεατρικός φορέας στην Κύπρο. Σύμφωνα με τον ιδρυτικό νόμο (υπ' αριθ. 71/1970), οι σκοποί και οι στόχοι του ΘΟΚ είναι «η προαγωγή της θεατρικής τέχνης εν Κύπρω και της καλλιεργείας του θεατρικού καλλιτεχνικού συναισθήματος του λαού και των καλλιτεχνικών σχέσεων μεταξύ του κυπριακού θεατρικού κόσμου και του θεατρικού κόσμου της Ελλάδος και των άλλων χωρών».  Ο ΘΟΚ διοικείται από ένα εννιαμελές Διοικητικό Συμβούλιο που διορίζεται από τον Πρόεδρο της Κυπριακής Δημοκρατίας, έχει τριετή θητεία και διευθύνεται από διευθυντή του οποίου ο διορισμός γίνεται από το Διοικητικό Συμβούλιο και επικυρώνεται από το υπουργικό συμβούλιο. Υπάρχει επίσης μια καλλιτεχνική επιτροπή, που είναι ένα συμβουλευτικό όργανο αρμόδιο για καλλιτεχνικά θέματα. Μόλις εγκριθεί ο προϋπολογισμός του ΘΟΚ από το αρμόδιο υπουργείο και από το υπουργικό συμβούλιο, κατατίθεται για έγκριση από τη Βουλή των Αντιπροσώπων. Η πολιτική του ΘΟΚ καθορίζεται από το Διοικητικό του Συμβούλιο.

Σκηνές 
Μέχρι το 1976, ο ΘΟΚ οργάνωνε τις παραστάσεις του σε δύο σκηνές: την κεντρική σκηνή και τη δεύτερη σκηνή. Σταδιακά, η απαιτήσεις ενός πιο περιεκτικού ρεπερτορίου, με τρόπο που να στοχεύει σε ένα ευρύ κοινό όλων των ηλικιών, των ενδιαφερόντων και των προτιμήσεων, κατέστησε τη δημιουργία πρόσθετων σκηνών απαραίτητη

Ο ΘΟΚ ανεβάζει παραγωγές στις εξής τέσσερις σκηνές:

 Κεντρική σκηνή: Με μεγάλης κλίμακας παραγωγές κλασικών και σύγχρονων θεατρικών έργων καθώς και αρχαίου δράματος, που προορίζονται για το ευρύ κοινό και με παραστάσεις ειδικά προγραμματισμένες για μαθητές της δευτεροβάθμιας εκπαίδευσης.
 Νέα σκηνή: Ιδρύθηκε το 1994 ως συνέχεια της δεύτερης σκηνής. Παραγωγές με μικρούς θιάσους οι οποίες εκτελούνται σε μικρότερους χώρους, με πιο κοντινή σχέση μεταξύ σκηνής και κοινού.
 Πειραματική σκηνή: Με την προώθηση νέων μορφών θεάτρου και έρευνας, η πειραματική σκηνή είναι ένα μέρος όπου νέοι καλλιτέχνες και άνθρωποι θεάτρου με νέες ιδέες βρίσκουν ένα κανάλι έκφρασης.
 Παιδική σκηνή: Με έργα συγγραφέων από την Κύπρο, την Ελλάδα και άλλες χώρες, η παιδική σκηνή του ΘΟΚ προσεγγίζει επιτυχώς παιδιά ηλικίας από 4 μέχρι 12 ετών, με παραστάσεις ειδικά οργανωμένες για σχολεία και νηπιαγωγεία.

Παραπομπές

Εξωτερικοί σύνδεσμοι 

 Επίσημη ιστοσελίδα
 Η σελίδα του ΘΟΚ στο Facebook
 
Κυπριακός πολιτισμός
Καταλήψεις Κτιρίων στον Ελλαδικό Χώρο

Η ιστορία των καταλήψεων ξεκίνησε από την Αγγλία το 1649 με την ομάδα των Diggers (Σκαφτιάδες) να ξεκινούν μία κοινή καλλιέργεια σε περιοχή κοντά στο Λονδίνο  .  Στην Ευρώπη το κίνημα των καταλήψεων άρχισε από την Ολλανδία την δεκαετία του 1960, λόγω του νομικού πλαισίου της χώρας, και στην συνέχει επεκτάθηκε και σε άλλες ευρωπαϊκές χώρες (Ιταλία 1968, Ηνωμένο Βασίλειο 1969, Γερμανία 1970) . Στον Ελλαδικό Χώρο οι καταλήψεις ξεκίνησαν την δεκαετία του 80 καθώς υπήρχε αύξηση των ενοικίων και στην συνέχεια στις αρχές του δεκαετίας του 90 καθώς υπήρξε μεγάλη αύξηση της τιμής της γης και των κατοικιών.  Οι σημαντικότερες καταλήψεις στην Ελλάδα είναι : 

1.      Βαλτετσιού 42 Εξάρχεια τον Οκτώβριο του 1981  με την εκκένωση της να γίνεται βίαια στις 12/01/1982.

2.      Βίλλα Στέλλα στο Νέο Ηράκλειο  Αττικής το 1981.

3.      Κτήμα Δρακοπούλου στα Πατήσια Αττικής το 1981.

4.      Χαριλάου Τρικούπη 91 Αθήνα το 1985

5.      Λεωφόρου Νίκης 39’ στην Θεσσαλονίκη το 1985

6.      Φωτεινείου στην Αθήνα (Γ’ Σεπτεμβρίου και Πολυτεχνείου) το 1987

7.      Αρμενοπούλου 10 στην Θεσσαλονίκη το 1987

8.      Χαριλάου Τρικούπη 170 στην Αθήνα το 1988

9.      Λέλας Καραγιάννη 37 στην Αθήνα το 1988 και η οποία είναι η μακροβιότερη   .

10.  Πάτμου και Καραβία στα Πατήσια  

11.  Βίλλα Αμαλία στην οδό Αχαρνών και Χευδερ από το 1990 έως το 2013 

12.  Βίλα Βαρβάρα στην Θεσσαλονίκη από 1994 εώς 1998 

13.   Κατάληψη Ευαγγελισμού στο Ηράκλειο Κρήτης 

14.  Roza Nera στα Χανιά Κρήτης 

15.  Ξενοδοχείο City Plaza στην Αθήνα από το 04/2016 ως  τον 07/2019 . Στους 39 μήνες της κατάληψης φιλοξενήθηκαν  πάνω από 2.500 μετανάστες από 13  χώρες.  Τα 100 δωμάτια του ξενοδοχείου χρησιμοποιούνταν για την φιλοξενία περίπου 350 μεταναστών ενώ τα υπόλοιπα για 26 σε πλήθος είχαν λειτουργία κοινόχρηστου χώρου με διαφορές χρήσης όπως αίθουσες για μαθήματα, για χωρό κ.α.

Παραπομπές

Εξωτερικοί σύνδεσμοι   

 https://athens.indymedia.org/post/1415301/
 https://www.lifo.gr/now/greece/exarheia-mia-istoria-erota-amfisbitisis-gia-kath-exin-atithaso-athinaiko-galatiko-horio. Ανακτήθηκε στις 05/05/2021
 https://tvxs.gr/news/blogarontas/i-mikri-megali-istoria-ton-katalipseon-stin-ellada. Ανακτήθηκε στις 05/05/2021

Βιβλιογραφία 

 Αθανασιάδου, Ι. (2018). Καταλήψεις  αυτοδιαχειριζόμενοι Χώροι και Στρατηγική Άγνοια: Χώρος και Γνώση ως Άσκηση     Εξουσίας (Διπλωματική Εργασία).     Θεσσαλονίκη : Αριστοτέλειο Πανεπιστήμιο Θεσσαλονίκης.  Ανακτήθηκε στις 05/05/2021 από : http://ikee.lib.auth.gr/record/299206/files/GRI-2018-22305.pdf.
 Λέντζα, Ι. (2016). Η     Ιδέα της Αυτοδιαχείρισης: Οι καταλήψεις ιδιωτικών ιδιοκτησιών στην Ελλάδα και οι δυνατότητες νομικής προστασίας των εμπλεκομένων (Διπλωματική     Εργασία). Αθήνα : Εθνικό     Μετσόβιο Πολυτεχνείο.  Ανακτήθηκε στις 04/05/2021 από :https://dspace.lib.ntua.gr/xmlui/bitstream/handle/αυτοδιαχείριση-καταλήψεις.pdf?sequence=1
 Χίνης, Ι. (2015). Μία Αναρχική Προσέγγιση στον Πολεοδομικό     Σχεδιασμό : Θεσσαλονίκη (Διπλωματική Εργασία). Θεσσαλονίκη :  Αριστοτέλειο Πανεπιστήμιο Θεσσαλονίκης. Ανακτήθηκε στις 05/05/2021 από http://ikee.lib.auth.gr/record/136021/files/CHINHSDE.pdf.

Αστικά κοινά
Δημαρχιακές εκλογές Λονδίνου 2021

Στις 6 Μαΐου 2021 διεξήχθη δημαρχιακή εκλογή στο Λονδίνο. 

O Σαντίκ Καν διεκδίκησε την επανεκλογή του, και ακόμα 19 υποψήφιοι συμμετείχαν στην εκλογή. Ο Σαντίκ Καν επανεξελέγη δήμαρχος του Λονδίνου με το 55,2% των ψήφων.

Εκλογικό σύστημα 
Η εκλογή δημάρχου γίνεται με απλό πλειοψηφικό σύστημα δύο γύρων και ψήφο με σειρά προτίμησης. Ο κάθε εκλογέας βάζει δύο σταυρούς προτίμησης, τον 1 στην 1η επιλογή του και τον 2 στη 2η επιλογή του. Ο υποψήφιος που θα εξασφαλίσει την απόλυτη πλειοψηφία στον πρώτο γύρο, δηλαδή πάνω από 50% των ψήφων 1ης προτίμησης, ανακηρύσσεται νικητής. Αν κανένας νικητής δεν αναδειχθεί στον πρώτο γύρο τότε διεξάγεται δεύτερος γύρος στον οποίον συμμετέχουν οι δύο υποψήφιοι που πλειοψήφησαν στον πρώτο.

Αποτελέσματα

Παραπομπές 

Εκλογές στο Ηνωμένο Βασίλειο
Λονδι
Άγιος Ιωάννης ο Ξένος

Ο άγιος Ιωάννης ο Ξένος (970 - μετά το 1027) ήταν ασκητής και ιδρυτής εκκλησιών και μοναστηριών στη Κρήτη. Έγραψε την αυτοβιογραφία του η οποία σώζεται σε ένα χειρόγραφο του 15ου αιώνα που βρίσκεται στη Βιβλιοθήκη του Bodleian και ενα χειρόγραφο γνωστό ως Codex Cisamensis που αντιγράφηκε στην Κρήτη το 1703. Το Codex Cisamensis περιέχει επίσης ένα αντίγραφο της διαθήκης του.

Παραπομπές
Τομ Γουλφ

Ο Τόμας Γουέστερμαν Γούλφ (αγγλικά: Thomas "Tom" Westerman Wolf, 17 Νοεμβρίου 1948), είναι Αμερικανός πολιτικός και επιχειρηματίας, που υπηρετεί ως 47ος Κυβερνήτης της Πενσυλβάνιας από το 2015. Είναι μέλος του Δημοκρατικού Κόμματος.

Προηγουμένως, υπηρέτησε ως πολιτειακός Υπουργός Εσόδων της Πενσυλβάνιας από το 2007 έως το 2008. Επίσης, έχει εργαστεί ως διευθύνων σύμβουλος (CEO) στην εταιρεία της οικογένειάς του, στην "The Wolf Organization".

Εξελέγη στο αξίωμα του Κυβερνήτη της Πενσυλβάνιας, στις κυβερνητικές εκλογές του 2014, με ποσοστό 54.9% έναντι 45.1% του τότε εν ενεργεία Ρεπουμπλικανού Κυβερνήτη Τομ Κόρμπετ, τον οποίο νίκησε. Επανεξελέγη στο αξίωμα, στις κυβερνητικές εκλογές του 2018, με ποσοστό 57.8% έναντι 40.7% του Ρεπουμπλικανού ανθυποψήφιού του.

Βιογραφία 
Ο Τομ Γουλφ, γεννήθηκε τον Νοέμβριο του 1948 στο Μάουντ Γουλφ της Πενσυλβάνιας (ένα χωριό στο νοτιοανατολικό τμήμα της πολιτείας), όπου και μεγάλωσε. Αποφοίτησε το Λύκειο "The Hill School" στο Πότσταουν (μια περιοχή έξω από την Φιλαδέλφεια) το 1967. Σπούδασε Δημόσια Διοίκηση και Κυβέρνηση στο Κολλέγιο Ντάρτμουθ, απ'όπου έλαβε πτυχίο (BA) το 1972, με διάκριση. 

Πραγματοποίησε μεταπτυχιακές σπουδές στην Φιλοσοφία, στο Πανεπιστήμιο του Λονδίνου, λαμβάνοντας μεταπτυχιακό δίπλωμα (MPhil) το 1978. Στη συνέχεια, πραγματοποίησε διδακτορικές σπουδές πάνω στην Πολιτική Επιστήμη, στο Τεχνολογικό Ινστιτούτο της Μασαχουσέτης (MIT), και έλαβε διδακτορικό δίπλωμα (PhD) το 1981.

Προσωπική ζωή 
Είναι παντρεμένος από το 1975, με την Φράνσις Ντόνελι, με την οποία έχουν αποκτήσει μαζί δύο παιδιά. Είναι μέλος της Επισκοπικής Εκκλησίας.

Παραπομπές 

Κυβερνήτες της Πενσυλβάνια
Πολιτικοί του Δημοκρατικού Κόμματος (ΗΠΑ)
Αμερικανοί πολιτικοί
Αμερικανοί επιχειρηματίες
__ΕΥΡΕΤΗΡΙΟ__
Πανόραμα Προσοτσάνης Δράμας

Το Πανόραμα είναι ορεινό χωριό της Ανατολικής Μακεδονίας στην Περιφερειακή Ενότητα Δράμας.

Γεωγραφία - Ιστορία 
Το Πανόραμα βρίσκεται στις πλαγιές του Μενοίκιου όρους σε υψόμετρο 560 μέτρα, νοτιοδυτικά της κορυφής Άγιος Παύλος (υψομ. 1.769 μέτρα), σε απόσταση 33 χλμ. Δ.-ΒΔ. από τη Δράμα και 17 χλμ. Δ.-ΒΔ. από την Προσοτσάνη (έδρα του δήμου). Το χωριό είναι κτισμένο σε περιοχή κατάφυτη από καστανιές και μέσα από αυτό ξεκινάει ο χείμαρρος Ξερόλακος που αφού περάσει τη "διάβαση Καλαποτίου" και στη συνέχεια δίπλα από τη Γραμμένη καταλήγει στον Αγγίτη ποταμό. Αξιοθέατο είναι η εκκλησία της Κοίμησης της Θεοτόκου που κτίστηκε το 1841 και διατηρεί σχεδόν αναλλοίωτη την αρχική της μορφή.

Την περίοδο της τουρκοκρατίας η ονομασία του ήταν Καλαπότι και αναφέρεται επίσημα, μετά την απελευθέρωση, το 1920 στο ΦΕΚ 2Α - 04/01/1920 να  προσαρτάται στην τότε κοινότητα Καρλικόβης (σημ. Μικρόπολη). Το 1928 το όνομα διορθώνεται σε Παλαιό Καλαπότι και το 1934 με το ΦΕΚ 48Α - 03/02/1934 ορίζεται έδρα της ομώνυμης νεοϊδρυθείσας κοινότητας. Το 1953 με ΦΕΚ 86Α - 11/04/1953 μετονομάστηκε σε Πανόραμα. Σύμφωνα με το Πρόγραμμα «Καλλικράτης» αποτελεί την τοπική κοινότητα Πανοράματος που υπάγεται στη δημοτική ενότητα Προσοτσάνης του Δήμου Προσοτσάνης και σύμφωνα με την απογραφή του 2011 έχει πληθυσμό 42 κατοίκους.

Ιερός Ναός Αγίου Δημητρίου 
Σε απόσταση 3 χλμ. Δ.-ΒΔ. από το χωριό, σε πλάτωμα μετά από καστανόδασος και με πανοραμική θέα, βρίσκεται η εκκλησία του Αγίου Δημητρίου. Πρόκειται για το παλιό καθολικό ερειπωμένης πλέον μονής που χρονολογείται στα 1865.  Είναι τύπου εγγεγραμμένου σταυροειδούς με επιδράσεις από το Άγιο Όρος, έχει οκταγωνικό τρούλο στην οροφή και στο εσωτερικό της διακοσμείται με τοιχογραφίες χρονολογίας του 1874 και ξυλόγλυπτα άριστης τέχνης (δεσποτικό, προσκυνητάρι). Οι εικόνες του τέμπλου χρονολογούνται στα 1866 και 1872 και φέρουν την υπογραφή ζωγράφων του Μελένικου και του Νευροκοπίου.

Εξωτερικοί σύνδεσμοι 

 Ιερός Ναός Αγίου Δημητρίου από το περιοδικό "Εκδηλώσεις & Δρώμενα 2018" του Δήμου Προσοτσάνης - σελ. 16,17 του pdf.
 Ναός Αγίου Δημητρίου στο Καλαπότι Δράμας στο https://www.youtube.com/
 Φωτογραφίες από το Πανόραμα στον ιστότοπο https://www.greece.com/
 Υπεραιωνόβιος πλάτανος στο Πανόραμα (Καλαπότι) Δράμας  στον ιστότοπο https://dramania.gr/

Παραπομπές 

Χωριά του νομού Δράμας
Δήμος Προσοτσάνης
Κυβερνήτης της Πενσυλβάνια

Ο Κυβερνήτης της Κοινοπολιτείας της Πενσυλβάνια (Governor of the Commonwealth of Pennsylvania), είναι ο αρχηγός της πολιτείας, ο επικεφαλής της πολιτειακής κυβέρνησης, και ο ανώτατος εκτελεστικός αξιωματούχος της Αμερικανικής πολιτείας της Πενσυλβάνια. Ο Κυβερνήτης, διευθύνει επίσης, τις στρατιωτικές, αστυνομικές και λιμενικές δυνάμεις της Πενσυλβάνια. 

Σημερινός και 47ος Κυβερνήτης της Πενσυλβάνια, είναι ο Δημοκρατικός Τομ Γουλφ, από τις 20 Ιανουαρίου 2015.

Δείτε ακόμα 
 Πενσυλβάνια
 Κυβερνήτης
 Κυβερνήτης (Ηνωμένες Πολιτείες)
 Κατάλογος τρεχόντων Κυβερνητών των Ηνωμένων Πολιτειών
 Κατάλογος πολιτειακών νομοθετικών σωμάτων των ΗΠΑ

Εξωτερικοί σύνδεσμοι 
 Γραφείο του Κυβερνήτη της Πενσυλβάνια
 Πολιτεία της Πενσυλβάνια (επίσημη σελίδα)

Παραπομπές 

 
Πενσυλβανια
__ΕΥΡΕΤΗΡΙΟ__
Η πανούκλα του Χορού του 1518

Η χορευτική πανούκλα (ή επιδημία χορού) του 1518 ήταν μια περίπτωση μανίας χορού που συνέβη στο Στρασβούργο της Αλσατίας (σύγχρονη Γαλλία), στην Ιερή Ρωμαϊκή Αυτοκρατορία τον Ιούλιο του 1518. Κάπου μεταξύ 50 και 400 ανθρώπων αναφέρονται να χορεύουν για μέρες.

Γεγονότα 
Το ξέσπασμα της επιδημίας, ξεκίνησε τον Ιούλιο του 1518 όταν μια γυναίκα άρχισε να χορεύει ένθερμα σε έναν δρόμο στο Στρασβούργο. 

Ιστορικά έγγραφα, όπως "σημειώσεις γιατρών, κηρύγματα καθεδρικών ναών, τοπικά και περιφερειακά χρονικά, ακόμη και σημειώσεις που εκδίδονται από το δημοτικό συμβούλιο του Στρασβούργου" αναφέρουν ξεκάθαρα ότι τα θύματα χόρευαν. Το γιατί δεν είναι γνωστό.

Ιστορικές πηγές συμφωνούν ότι ξεκίνησε το ξέσπασμα του χορού από μια γυναίκα η οποία άρχισε να χορεύει, και την οποία ακολούθησαν μια ομάδα κυρίως νεαρών γυναικών. Ο χορός δε φάνηκε να σταματάει. Διήρκεσε για τόσο μεγάλο χρονικό διάστημα που προσέλκυσε την προσοχή του δικαστή και του επισκόπου του Στρασβούργου μέχρι που ορισμένοι γιατροί παρενέβησαν και έβαλαν τους πληγέντες σε νοσοκομείο.

Συμβάντα παρόμοια με αυτά λέγεται ότι έχουν συμβεί καθ 'όλη τη διάρκεια της μεσαιωνικής εποχής, συμπεριλαμβανομένου του 11ου αιώνα στο Kölbigk Saxony, όπου πιστεύεται ότι τέτοια γεγονότα συνέβησαν είτε με αιτία είτε δαιμονικής κατοχής ή θεϊκής κρίσης.  Τον 15ο αιώνα στην Απουλία της Ιταλίας,  μια γυναίκα δαγκώθηκε από ταραντούλα, το δηλητήριο της οποίας έκανε τη γυναίκα να χορεύει σπασμωδικά. Ο μόνος τρόπος για να θεραπεύσει το δάγκωμα ήταν ο χορός που περιλαμβάνει πολύ κούνημα του σώματος, σε συνδυασμό με το σωστό είδος μουσικής. Αυτή ήταν μια αποδεκτή θεραπεία από μελετητές όπως ο Athanasius Kircher.

Παραπομπές
Πύργοι Δράμας

Οι Πύργοι είναι ορεινό χωριό της Ανατολικής Μακεδονίας στην Περιφερειακή Ενότητα Δράμας.

Γεωγραφία - Ιστορία 
Οι Πύργοι βρίσκονται στις νοτιοδυτικές πλαγιές του όρους Φαλακρό σε υψόμετρο 630 μέτρα ενώ  απέχουν 21 χλμ. ΒΔ. από τη Δράμα και 12 χλμ. Β.-ΒΑ. από την Προσοτσάνη (έδρα του δήμου). Ανατολικά του χωριού περνάει ο χείμαρρος Σοσίτσα που νοτιότερα περνάει από τη γειτονική Πετρούσσα και καταλήγει στον Αγγίτη ποταμό. Οι κάτοικοί του ασχολούνται με την κτηνοτροφία, είναι γνωστοί για τα κτηνοτροφικά προϊόντα τους και πανηγυρίζουν κάθε χρόνο στις 6 Αυγούστου τη Μεταμόρφωση του Σωτήρος τιμώντας την πρόσφατα ανακαινισμένη μεταβυζαντινή εκκλησία τους. Βορειοδυτικά του χωριού είναι το Ορειβατικό καταφύγιο ΕΟΣ Προσοτσάνης ενώ προς τα βόρεια το ομώνυμο φαράγγι και τα αναρριχητικά πεδία του Κεντρικού Φαλακρού αλλά και η φυσική πίστα των αιωροπτεριστών. Στο χωριό δραστηριοποιείται ο Πολιτιστικός Σύλλογος Πύργων Δράμας.

Το χωριό και η γύρω του περιοχή κατοικείται από την μεσαιωνική εποχή, αποτελούσε οδικό κόμβο και  υπήρχαν επιπλέον οικισμοί (Καρυδιά ή Κούτσα ή Κόντσεν, Γράντσεν, Σέλιστι) που σήμερα έχουν εγκαταληφθεί. Σε ορεινή περιοχή προς το οροπέδιο της "Σίτνας", πάνω από παλαιό υδραγωγείο, βρίσκονται τα ερείπια κάστρου με σκοπό να ελέγχει δρόμους και περάσματα. Γύρω από τους Πύργους, υπάρχουν ακόμα τρία μακεδονικά κάστρα που στη συνέχεια βελτιώθηκαν από τους Βυζαντινούς τα οποία ήταν επανδρωμένα με βιγλάτορες για φύλαξη της περιοχής από επιδρομές. Στα νότια έχει βρεθεί Μακεδονικός θολωτός τάφος στον οποίο οδηγούσε και Μακεδονική οδός. Δύο από αυτά έχουν επακριβώς οριοθετηθεί και κηρυχθεί αρχαιολογικοί χώροι. Στα νεότερα χρόνια οι Πύργοι υπήρξαν προπύργιο του Ελληνισμού και ήδη το 1891 λειτουργούσε Ελληνικό σχολείο ενώ αργότερα οι κάτοικοί του συγκρότησαν επιτροπή άμυνας στο Μακεδονικό Αγώνα.

Διοικητικά 
Την περίοδο της τουρκοκρατίας η ονομασία του ήταν Βολβίτσι ή Βουβλίτσι και αναφέρεται επίσημα, μετά την απελευθέρωση, το 1919 στο ΦΕΚ 251Α - 20/11/1919 να  προσαρτάται στην τότε κοινότητα Πλεύνης (σημ. Πετρούσης). Το 1920 με το ΦΕΚ 210Α - 13/09/1920  ορίστηκε έδρα της ομώνυμης κοινότητας και το 1927 με ΦΕΚ 76Α - 02/05/1927 μετονομάστηκε σε Πύργοι. Σύμφωνα με το Πρόγραμμα «Καλλικράτης» αποτελεί την τοπική κοινότητα Πύργων που υπάγεται στη δημοτική ενότητα Προσοτσάνης του Δήμου Προσοτσάνης και σύμφωνα με την απογραφή του 2011 έχει πληθυσμό 274 κατοίκους.

Εξωτερικοί σύνδεσμοι 
 Πύργοι Δράμας: (Βολβίτσιον) Ιστορικά στοιχεία του χωριού, Ευάγγελος Παπαθανασίου - Αρχαιολόγου στον ιστότοπο https://destanea.com/. 
Η κυκλική διαδρομή "Καταφύγιο Προσοτσάνης - Φ2 - Καρτάλκα - Φ1 - Καταφύγιο" από τον ιστότοπο https://el.wikiloc.com/
Το Φαράγγι Πετρούσας και το χωριό Πύργοι Δράμας στο https://www.youtube.com/

Παραπομπές 

Χωριά του νομού Δράμας
Δήμος Προσοτσάνης
Σταυρός Δράμας

Ο Σταυρός είναι πεδινό χωριό της Ανατολικής Μακεδονίας στην Περιφερειακή Ενότητα Δράμας, το οποίο βρίσκεται στα βορειοδυτικά της πεδιάδας της Δράμας σε υψόμετρο 120 μέτρα. Απέχει περίπου 7 χλμ. Α. από την Προσοτσάνη (έδρα του δήμου) και 9 χλμ. Δ.-ΒΔ. από την πόλη της Δράμας. Βορειοδυτικά του χωριού είναι η Πετρούσσα, βορειοανατολικά ο Ξηροπόταμος, νοτιοανατολικά ο Μυλοπόταμος ενώ μέσα από τον οικισμό περνάει η ΕΟ Δράμας - Κάτω Νευροκοπίου που καταλήγει στα σύνορα με την Βουλγαρία. Αναφέρεται επίσημα για πρώτη φορά ως ξεχωριστός οικισμός το 1971 να απογράφεται στην τότε κοινότητα Πετρούσης. Σύμφωνα με το Πρόγραμμα «Καλλικράτης» μαζί με την Πετρούσσα αποτελεί την τοπική κοινότητα Πετρούσσης που υπάγεται στη δημοτική ενότητα Προσοτσάνης του Δήμου Προσοτσάνης και σύμφωνα με την απογραφή του 2011 έχει ως πληθυσμό 156 κατοίκους.

Παραπομπές 

Χωριά του νομού Δράμας
Δήμος Προσοτσάνης
Πράβετς (υπολογιστές)

Οι Πράβετς (Правец) ήταν Βουλγαρικοί υπολογιστές που παρήχθησαν από το 1979 έως τις αρχές της δεκαετίας του 1990. Παράγονταν στην πόλη Πράβετς, με μερικά συστατικά και λογισμικό να παράγεται στην Στάρα Ζαγόρα, Φιλιππούπολη, και άλλες βουλγαρικές πόλεις.

Ιστορία 
Ο πρώτος προσωπικός υπολογιστής που παράχθηκε στην Βουλγαρία, ο IMKO-1, ήταν ένα πρωτότυπο των υπολογιστών Πράβετς οι οποίοι αναπτύχθηκαν από τον Ιβάν Βασίλιεφ Μαρανγκόζοφ, ο οποίος κατηγορήθηκε ότι αντέγραψε τα χαρακτηριστικά του Apple II. Στην πραγματικότητα, ο IMKO-1 ήταν ένας σχεδόν ολόιδιος κλώνος του αμερικανικού Apple 2 με λίγες εξαιρέσεις - τα κεφαλαία γράμματα, το πληκτρολόγιο και το πίνακα χαρακτήρων (τα μικρά λατινικά γράμματα αντικαταστάθηκαν από κυριλλικά κεφαλαία γράμματα) και την παροχή ενέργειας (τα πρώτα μοντέλα χρησιμοποιούσαν βαθιά γραμμικές μονάδες τροφοδότησης). Μερικά πρώτα μοντέλα παρήχθησαν στο Ινστιτούτο Τεχνικών Κυβερνετικής και Ρομποτικής, τμήμα της Βουλγαρικής Ακαδημίας Επιστημών. Λίγο αργότερα ξεκίνησε η βιομηχανική παραγωγή των υπολογιστών στο Πράβετς.

Η γραμμή των βουλγαρικών προσωπικών υπολογιστών την περίοδο που κυκλοφόρησαν ήταν απαγορευτικά ακριβή για τους καταναλωτές και επίσης πωλήθηκαν μόνο σε διάφορους κυβερνητικούς θεσμούς, την εκπαίδευση, το στρατό και την διοίκηση.  

Οι υπολογιστές Πράβετς είχαν μεγάλη σημασία στην οικονομία της Κομεκόν.

Παραπομπές 

Προσωπικοί υπολογιστές
Γκραντ Ράπιντς (Μίσιγκαν)

Το Γκραντ Ράπιντς (αγγλικά: Grand Rapids, Michigan), είναι πόλη των ΗΠΑ στην πολιτεία Μίσιγκαν. Αποτελεί την δεύτερη μεγαλύτερη σε πληθυσμό του Μίσιγκαν, καθώς και την έδρα της κομητείας Κεντ. Η πόλη, βρίσκεται κατά μήκος του ποταμού Γκραντ, και ανατολικά της λίμνης Μίσιγκαν. 

Ο πληθυσμός του Γκραντ Ράπιντς, ανέρχεται στους 202,767 κατοίκους (εκτιμήσεις για το 2021), ενώ για την μητροπολιτική περιοχή του Γκραντ Ράπιντς, ξεπερνά τους 1,089,370 κατοίκους (2021). ,

Είναι ο σημαντικότερος οικονομικός και πολιτιστικός κόμβος στο δυτικό Μίσιγκαν, καθώς και η ταχύτερα αναπτυσσόμενη μεγάλη πόλη στην πολιτεία, και μία από τις πιο γρήγορα αναπτυσσόμενες στις μεσοδυτικές Ηνωμένες Πολιτείες. 

Η πόλη και τα ευρύτερα περίχωρα, είναι οικονομικά διαφορετικές, βασισμένες κυρίως, στις υπηρεσίες υγειονομικής περίθαλψης, στην επιπλοποιία, στην τεχνολογία πληροφοριών, την αυτοκινητοβιομηχανία, την αεροπορία, καθώς και σε βιομηχανίες καταναλωτικών αγαθών. Επίσης, το Γκραντ Ράπιντς, αποτελεί έδρα του Πολιτειακού Πανεπιστημίου "Grand Valley".

Η πόλη του Γκραντ Ράπιντς, αποτελεί ιδιαίτερη πατρίδα και τόπος ταφής, του 38ου Προέδρου των Ηνωμένων Πολιτειών, Τζέραλντ Φορντ (1913-2006). Λόγω αυτού του γεγονότος, το διεθνές αεροδρόμιο του Γκραντ Ράπιντς, καθώς και ένας κύριος αυτοκινητόδρομος, έχουν λάβει την ονομασία του.

Παραπομπές

Εξωτερικοί σύνδεσμοι
 

Πόλεις του Μίσιγκαν
__ΕΥΡΕΤΗΡΙΟ__
Λυκόσουρα Αρκαδίας

Η Λυκόσουρα είναι οικισμός της Περιφερειακής Ενότητας Αρκαδίας, στην Περιφέρεια Πελοποννήσου. Διοικητικά ανήκει στην Κοινότητα Λυκοσούρας, της Δημοτικής Ενότητας Μεγαλόπολης και υπάγεται στο Δήμο Μεγαλόπολης.

Γεωγραφικές πληροφορίες 
Η Λυκόσουρα Αρκαδίας είναι κτισμένη σε υψόμετρο 566 μέτρων και έχει 39 κατοίκους, σύμφωνα με την Απογραφή του 2011. Είναι μικρός οικισμός ανάμεσα στο Λύκαιο και το Πετροβούνι. Σε μικρή απόσταση από το χωριό, βρίσκεται η Αρχαία Λυκόσουρα, η αρχαιότερη πόλη στον κόσμο.

Απογραφές πληθυσμού

Αρχαία Λυκόσουρα

Εξωτερικοί σύνδεσμοι 

 ΔΗΜΟΣ ΜΕΓΑΛΟΠΟΛΗΣ: Λύκαιο Όρος - Αρχαία Λυκόσουρα 
 inarcadia.gr: Αρχαιολογικοί χώροι Ν. Αρκαδίας - Αρχαία Λυκόσουρα
 GREEK TRAVEL PAGES: ΛΥΚΟΣΟΥΡΑ (MGL), Αρχαία πόλη, ΜΕΓΑΛΟΠΟΛΗ
 in.gr: Αρκαδία: Η Μεγάλη Πόλις και η Λυκόσουρα
 my GREEK HEART: Λυκόσουρα Αρκαδίας

Δείτε επίσης 

 Λυκόσουρα

Διοικητικές μεταβολές

Εξωτερικοί σύνδεσμοι 

 Ε.Ε.Τ.Α.Α. - Διοικητικές μεταβολές οικισμών - Λυκόσουρα (Αστάλα)
 Ε.Ε.Τ.Α.Α. - Διοικητικές μεταβολές Κοινοτήτων - Κοινότητα Λυκοσούρας (Κοινότητα Αστάλας)
 Ε.Ε.Τ.Α.Α. - Διοικητικές μεταβολές Δήμων - Δήμος Δασέας (Δασεών)
 Ε.Ε.Τ.Α.Α. - Διοικητικές μεταβολές Δήμων - Δήμος Λυκοσούρας
 Ε.Ε.Τ.Α.Α. - Διοικητικές μεταβολές Κοινοτήτων - Κοινότητα Ίσαρη (Κοινότητα Ίσαρι)
 Ε.Ε.Τ.Α.Α. - Διοικητικές μεταβολές Δήμων και Κοινοτήτων - Δήμος Μεγαλόπολης (Δήμος Μεγαλοπόλεως, Κοινότητα Μεγαλοπόλεως)

Λυκόσουρα

Κοινότητα Λυκοσούρας

Διοικητική υπαγωγή

Διατελέσαντες Κοινοτάρχες

Εξωτερικοί σύνδεσμοι 

 Ε.Ε.Τ.Α.Α. - Κοινοτικές Εκλογές - Κοινότητα Λυκοσούρας (1978, 1982, 1986, 1990, 1994)

Πρόεδροι Κοινότητας

Χάρτης περιοχής

Εξωτερικοί σύνδεσμοι 

 ΔΗΜΟΣ ΜΕΓΑΛΟΠΟΛΗΣ

Παραπομπές 

Χωριά του νομού Αρκαδίας
Δήμος Μεγαλόπολης
Οικονομία της Βόρειας Μακεδονίας

Η οικονομία της Βόρειας Μακεδονίας έχει απελευθερωθεί περισσότερο, με βελτιωμένο επιχειρηματικό περιβάλλον, έπειτα από την ανεξαρτησία της από τη Γιουγκοσλαβία το 1991. Αυτή η εξέλιξη στέρησε από τη Βόρεια Μακεδονία τις κύριες προστατευμένες αγορές της και τις μεγάλες επιχορηγήσεις από το Βελιγράδι. Πριν από την ανεξαρτησία, η Βόρεια Μακεδονία ήταν η φτωχότερη Δημοκρατία της Γιουγκοσλαβίας (μόνο το 5% της συνολικής Ομοσπονδιακής παραγωγής αγαθών και υπηρεσιών). Η απουσία υποδομής, οι κυρώσεις του ΟΗΕ στη μεγαλύτερη αγορά της χώρας, την Ομοσπονδιακή Δημοκρατία της Γιουγκοσλαβίας, και ένα Ελληνικό οικονομικό εμπάργκο εμπόδισε την οικονομική ανάπτυξη μέχρι το 1996. 

Τα εμβάσματα των εργατών και η εξωτερική βοήθεια έχουν ελαφρύνει τη δύσκολη περίοδο της ανάκαμψης. Το ΑΕΠ της χώρας αναπτύχθηκε κάθε χρόνο εκτός από το 2001, όπου αυξήθηκε κατά 5% το 2000. Ωστόσο, η ανάπτυξη το 1999 ήταν χαμηλότερη, συνεπεία των σοβαρών οικονομικών επιπτώσεων από τον Πόλεμο του Κοσσυφοπεδίου.

Η επιτυχημένη ιδιωτικοποίηση το 2000 ενίσχυσε τα συναλλαγματικά αποθέματα της χώρας σε πάνω από 700 εκατομμύρια δολάρια. Επίσης, η ηγεσία επέδειξε συνεχή δέσμευση για οικονομική μεταρρύθμιση, ελεύθερο εμπόριο και περιφερειακή ολοκλήρωση. Η οικονομία μπορεί να καλύψει τις βασικές ανάγκες της σε τρόφιμα, αλλά εξαρτάται από εξωτερικές πηγές για όλο το πετρέλαιο και το φυσικό αέριο και τα περισσότερα σύγχρονα μηχανήματα και εξαρτήματα. Ο πληθωρισμός αυξήθηκε στο 11% το 2000, κυρίως λόγω των υψηλότερων τιμών του πετρελαίου.

Η Βόρεια Μακεδονία βιώνει έναν από τους μεγαλύτερους ρυθμούς ανάπτυξης της Ευρώπης, φτάνοντας ετησίως μέσο όρο ανάπτυξης 4% (ακόμη και κατά τη διάρκεια της πολιτικής κρίσης), καθιστώντας τη συγκρίσιμη με χώρες όπως η Ρουμανία και η Πολωνία.

Παραπομπές

Οικονομίες της Ευρώπης ανά χώρα
Οικονομία της Βόρειας Μακεδονίας
Σελίδες με πηγές CS1 στα Σλαβομακεδονικά (mk)
Σφάλματα CS1: εξωτερικοί σύνδεσμοι
Σελίδες με μη επιθεωρημένες μεταφράσεις
Κέικο Φουχιμόρι

Η Κέικο Φουχιμόρι (Keiko Sofía Fujimori Higuchi, 3 Μαΐου 1975) είναι Περουβιανή πολιτικός και επιχειρηματίας, ιαπωνικής καταγωγής, κόρη του περουβιανού πολιτικού Αλμπέρτο Φουχιμόρι. Η ίδια έχει υπηρετήσει σαν βουλευτής για τη μητροπολιτική περιοχή της Λίμας από το 2006 έως το 2011.

Ανήκει στο κόμμα Λαϊκή Δύναμη. Ήταν υποψήφια στις προεδρικές εκλογές του 2011, 2016 και 2021, αλλά ηττήθηκε και στις τρεις στο δεύτερο γύρο.

Παραπομπές

Εξωτερικοί σύνδεσμο
 Βιογραφία στο Ίδρυμα CIDOB
 Βιογραφία στο Historia-biografia.com
 Επίσημος ιστότοπος της περιόδου του 2006-2011 στο Συνέδριο της Δημοκρατίας του Περού

Πολιτικοί του Περού
Αργυρούπολη Δράμας

Η Αργυρούπολη ή Αργυρούπολις είναι πεδινό χωριό της Ανατολικής Μακεδονίας στην Περιφερειακή Ενότητα Δράμας.

Γεωγραφία - Ιστορία 
Η Αργυρούπολη βρίσκεται κοντά στα δυτικά όρια με την Περιφερειακή Ενότητα Σερρών, στην πεδιάδα της Δράμας με υψόμετρο 80 μέτρων. Απέχει 11 χλμ. Ν.-ΝΔ. από την πόλη και 11 χλμ. ΝΑ. από την Προσοτσάνη (έδρα δήμου). Βορειοανατολικά είναι ο Μυλοπόταμος, ανατολικά ο Νικοτσάρας, δίπλα και νοτιοδυτικά οι Σιταγροί ενώ μέσα από τον οικισμό διέρχεται η ΕΟ Δράμας - Σερρών. Η παλιά του ονομασία, από την τουρκοκρατία, είναι Τσαλή Τσιφλίκ που ήταν τσιφλίκι του Μουσταφά Μπέη και οι μουσουλμάνοι κάτοικοί του μετά την Μικρασιατική καταστροφή και την Ελληνοτουρκική ανταλλαγή πληθυσμών του 1923 μετακινήθηκαν στην Τουρκία ενώ στο χωριό ήρθαν και εγκαταστάθηκαν αρχικά 13 οικογένειες προσφύγων από την περιοχή της Αργυρούπολης του Πόντου. Μετά την απελευθέρωση, αναφέρεται επίσημα το 1928 ως Τσαλή Τσιφλίκ στο ΦΕΚ 156Α - 08/08/1928 να μετονομάζεται σε Μαυρότοπος και την ίδια χρονιά με το ΦΕΚ 172Α - 21/08/1928 να ορίζεται έδρα της ομώνυμης νεοϊδρυθείσας κοινότητας. Το 1960 με το ΦΕΚ 42Α - 12/04/1960 μετονομάστηκε σε Αργυρούπολις. Σύμφωνα με το Πρόγραμμα «Καλλικράτης» αποτελεί την τοπική κοινότητα Αργυρούπολης που υπάγεται στη δημοτική ενότητα Σιταγρών του Δήμου Προσοτσάνης και σύμφωνα με την απογραφή του 2011 έχει ως πληθυσμό 661 κατοίκους ενώ με την απογραφή του 2001 είχε 998. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 6,244 χμ² (2011).

Πληθυσμός

Εξωτερικοί σύνδεσμοι 
 "Αργυρούπολη Πόντου - Αργυρούπολη Δράμας" από τον Μορφωτικό Σύλλογο Αργυρουπόλεως (Μαυροτόπου) Δράμας η <<Αναγέννησις>>
 Το 5ο Παγκόσμιο Συνέδριο Αργυρουπολιτών στην Αργυρούπολη Δράμας από τον ιστότοπο https://epontos.blogspot.com/

Παραπομπές

Πηγές 
 Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
 Εγκυκλοπαίδεια Πάπυρος Λαρούς, 1963 (ΠΛ)  

Χωριά του νομού Δράμας
Ανταλλακτικός Τουρισμός

Ο ανταλλακτικός τουρισμός αποτελεί δραστηριότητα ανταλλακτικής οικονομίας στην οποία λαμβάνει χώρα η ανταλλαγή αγαθών και υπηρεσιών μεταξύ των οικονομικών μονάδων χωρίς την διαμεσολάβηση του χρήματος.

Αναπτύχθηκε τα τελευταία χρόνια ως νέα μορφή εναλλακτικού τουρισμού βασιζόμενη σε αρχές της Κοινωνικής και Αλληλέγγυας Οικονομίας όπως η συλλογικότητα, ο μουτουαλισμός και η συνεργασία με έμφαση στη συλλογική προσφορά του οικιστικού αγαθού από και προς τα μέλη μιας κοινότητας η οποία θεσμοθετεί άτυπα τους κανόνες διαχείρισής του.

Κύριο γνώρισμα του ανταλλακτικού τουρισμού είναι η επίσκεψη ενός προορισμού για αναψυχή, επαφή και γνωριμία με άλλες κουλτούρες (πολιτιστική ανταλλαγή) ή δημιουργία κοινωνικών σχέσεων, χωρίς τα έξοδα της διαμονής ανταλλάσσοντας αυτήν με αγαθό ή υπηρεσία. Το πλαίσιο της ανταλλαγής ορίζεται κατόπιν συμφωνίας μεταξύ του οικοδεσπότη- ιδιοκτήτη της κατοικίας και του φιλοξενούμενου-επισκέπτη.

Μορφές ανταλλακτικού τουρισμού 
Ενδεικτικά παραδείγματα ανταλλακτικού τουρισμού με βάση το πλαίσιο ανταλλαγής αποτελούν τα παρακάτω:
 Φιλοξενία με σκοπό την πολιτιστική ανταλλαγή ή δημιουργία κοινωνικών σχέσεων.

Το CouchSurfing είναι ευρέως διαδεδομένο δίκτυο υπηρεσιών φιλοξενίας το οποίο εξυπηρετεί τους παραπάνω σκοπούς και τα μέλη της κοινότητας στην οποία απευθύνεται (οικοδεσπότες και φιλοξενούμενοι) έρχονται σε επαφή μέσω της διαδικτυακής πλατφόρμας ή μέσω σελίδων CouchSurfing του Facebook. Ο David Bollier χαρακτηρίζει το CouchSurfing ως μια τεράστια διαδικτυακή οικονομία δώρου η οποία βοηθάει (...) άγνωστους μεταξύ τους ανθρώπους να προσφέρουν και να δέχονται φιλοξενία στα σπίτια ο ένας του άλλου, συχνά σφυρηλατώντας νέες φιλίες.

 Παροχή στέγης με αντάλλαγμα την παροχή υπηρεσίας ή εθελοντικής εργασίας π.χ. αγροτική εργασία ή φροντίδα των οικόσιτων ζώων ή μαθήματα ξένης γλώσσας στους ιδιοκτήτες του σπιτιού.
Αυτή η μορφή ανταλλακτικού τουρισμού συναντάται σε πλατφόρμες όπως το workaway.info. Το Workaway είναι μια πλατφόρμα που έχει σκοπό την πολιτιστική ανταλλαγή των μελών μέσω της φιλοξενίας. Οι εθελοντές ή "Workawayers", εργάζονται για ένα προκαθορισμένο χρονικό διάστημα με αντάλλαγμα τη διαμονή και το φαγητό τους, το οποίο παρέχεται από τον οικοδεσπότη τους.
 Παγκόσμια δίκτυα ανταλλαγής σπιτιών τα οποία οργανώνονται σε ιστοσελίδες ή social media

Παραπομπές
Βερόνικα Τσέπκαλο

Η Βεράνικα Τσαπκάλα ή Βερόνικα Τσέπκαλο είναι πολιτική ακτιβίστρια της Λευκορωσίας.

Νεαρή ηλικία 
Ο παππούς της, Πίτερ Σεστέρικοφ, ήταν συγγραφέας, από τον οποίο έχει πάρει το όνομα του ένας δρόμος στο Μαχίλιου. 

Το 1998 η Τσέπκαλο αποφοίτησε από τη Σχολή Διεθνών Σχέσεων του Κρατικού Πανεπιστημίου της Λευκορωσίας με πτυχίο Διεθνών Σχέσεων. Το 2004-2006 σπούδασε στην Ανώτατη Σχολή Διοίκησης και Επιχειρήσεων του Κρατικού Οικονομικού Πανεπιστημίου της Λευκορωσίας. Το 2008, σπούδασε στο Εθνικό Ινστιτούτο Μικρών και Μεσαίων Επιχειρήσεων στο Χαϊντεραμπάντ της Ινδίας.

Η Τσέπκαλο εργάζεται ως διαχειριστής ανάπτυξης επιχειρήσεων για τη Microsoft.

Ακτιβισμός εκλογών 2020 
Όταν η σύζυγος της Τσέπκαλο, Βαλερί Τσέπκαλο,ανακοίνωσε τη συμμετοχή του στις προεδρικές εκλογές της Λευκορωσίας του 2020, η Τσέπκαλο τον συνόδευσε στα ταξίδια του. Στις 14 Ιουλίου 2020, ο Βαλερί απορρίφθηκε για εγγραφή ως προεδρικός υποψήφιος στη Λευκορωσία. Λίγο αργότερα, τα αρχηγεία των υποψηφίων της αντιπολίτευσης ένωσαν τις εκστρατείες τους - Σβετλάνα Τιχανόφσκαγια, Βάλερι Τσεπκάλο, Βίκτορ Μπαμπαρίκο. Από την ενοποίηση αυτών των εκστρατειών, η Βερόνικα έγινε εκπρόσωπος του συζύγου της στις εκστρατείες της Τιχανόφφσκαγια, ενώ ο Βαλερί και τα παιδιά του έφυγαν από τη χώρα φοβούμενοι την ασφάλειά τους. Επιπλέον, καθ 'όλη τη διάρκεια της εκστρατείας, η Βερόνικα δεχόταν συνεχώς πιέσεις από την κυβέρνηση. Συλλογή πληροφοριών στο σχολείο όπου σπουδάζουν παιδιά, κλήση στην αδελφή της Βερόνικα,  Ναταλία Λεονιούκ, να καταθέσει εναντίον του Βαλέρι Τσέπκαλο.

Στις 30 Ιουλίου 2020, κατά τη διάρκεια μίας συγκέντρωσης στο Μινσκ, η Βερόνικα μίλησε για τις προσωπικές υποθέσεις της οικογένειάς της και ανέφερε την παραποίηση ποινικής υπόθεσης εναντίον της μητέρας της, η οποία τότε ήταν ήδη σε σοβαρή ιατρική κατάσταση. Φοβούμενη την απώλεια της ελευθερίας της ως αποτέλεσμα πολιτικών διώξεων, εγκατέλειψε τη χώρα την παραμονή των προεδρικών εκλογών της Λευκορωσίας του 2020, συναντώντας τον σύζυγό της στη Μόσχα. Ψήφισε στην πρεσβεία της Λευκορωσίας στη Μόσχα.

Μετά τις εκλογές της 9ης Αυγούστου, όπου ο νυν πρόεδρος Αλεξάντερ Λουκασένκο αυτοανακηρύχθηκε νικητής εν μέσω ισχυρισμών για απάτη, η Τσέπκαλο κάλεσε άλλες χώρες να αναγνωρίσουν την Τιχανόφσακαγια ως τηνόμιμα εκλεγμένη πρόεδρο της Λευκορωσίας.

Στις 19 Αυγούστου 2020, αναφέρθηκε ότι η Τσέπκαλο βρισκόταν στην Πολωνία με τον άντρα και τα παιδιά της.

Στις 8 Σεπτεμβρίου, αναφέρθηκε ότι η Τσέπκαλο βρισκόταν στην Ουκρανία.

Βιβλιογραφικές αναφορές 

Ακτιβιστές
Λευκορώσοι ακτιβιστές
Σελίδες με μη επιθεωρημένες μεταφράσεις
Εξόριστοι πολιτικοί
Βραβευμένοι με το Βραβείο Ζαχάρωφ
Βραβευθέντες με το Βραβείο Καρλομάγνος
Καλαμώνας Δράμας

Ο Καλαμώνας είναι πεδινό χωριό της Ανατολικής Μακεδονίας στην Περιφερειακή Ενότητα Δράμας.

Γενικά και ιστορικά στοιχεία 
Ο Καλαμώνας βρίσκεται στα όρια με την Περιφερειακή Ενότητα Καβάλας, στα νότια της πεδιάδας της Δράμας σε υψόμετρο 66 μέτρα. Απέχει 20 χλμ. Ν.-ΝΑ. από την πόλη, 23 χλμ. ΒΔ. από την Καβάλα και 8 χλμ. Ν.-ΝΑ. από το Καλαμπάκι (έδρα δήμου). Στη βόρεια άκρη του χωριού περνάει το αρδευτικό κανάλι "Διώρυγα Νεροφράκτη" και νότια (σε μεγαλύτερη απόσταση) η "Τάφρος Φιλίππων". Δυτικά είναι οι Κρηνίδες Καβάλας και ο αρχαιολογικός χώρος Φιλίππων. Το 2017, στη διάρκεια των κατασκευαστικών εργασιών του αγωγού φυσικού αερίου ΤΑΡ, εντοπίστηκαν "σημαντικά κατάλοιπα εργαστηρίου κεραμικής υστεροελληνιστικής περιόδου. Η ανασκαφική έρευνα έφερε στο φως ακίνητα ευρήματα που υποδεικνύουν εργαστηριακή δραστηριότητα καθώς και άφθονη κεραμική". 

Η ονομασία του χωριού, την περίοδο της τουρκοκρατίας, ήταν Μποσινός και ήταν τσιφλίκι αλλά και χειμαδιό Βλάχων νομάδων κτηνοτρόφων. Οι μουσουλμάνοι κάτοικοί του, μετά την Μικρασιατική καταστροφή και την Ελληνοτουρκική ανταλλαγή πληθυσμών του 1923 μετακινήθηκαν στην Τουρκία ενώ στο χωριό ήρθαν και εγκαταστάθηκαν αρχικά 68 προσφυγικές οικογένειες (257 άτομα) Μετά την απελευθέρωση αναφέρεται επίσημα ως Μποσινός το 1919 στο ΦΕΚ 251Α - 20/11/1919 να προσαρτάται στην τότε κοινότητα Καλαμπακίου. Το 1927 με το ΦΕΚ 76Α - 02/05/1927 μετονομάστηκε σε Καλαμώνας και το 1947 με το ΦΕΚ 142Α - 12/07/1947 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Νεροφράκτου που υπάγεται στη δημοτική ενότητα Καλαμπακίου του Δήμου Δοξάτου και σύμφωνα με την απογραφή του 2011 έχει πληθυσμό 597 κατοίκους.

Εξωτερικοί σύνδεσμοι 

 Εργαστήριο κεραμικής Υστεροελληνιστικής περιόδου στον Καλαμώνα Δράμας, Ευστράτιος Παπαδόπουλος - Λίλιαν Παϊσίδου από το περιοδικό ΘΕΜΑΤΑ ΑΡΧΑΙΟΛΟΓΙΑΣ 2020, 4(1): 24 - 39 
 Ο Καλαμώνας Δράμας στο https://www.youtube.com/
 Τεχνητή τάφρος Φιλίππων, επιχειρησιακός σταθμός FILIPP, Ιούλιος 2020 από τον ιστότοπο https://wfd.hcmr.gr/

Παραπομπές 

Κωμοπόλεις του νομού Δράμας
Δήμος Δοξάτου
Τζαμί Ασλανχανέ

Το Τζαμί Ασλανχανέ () είναι ένα τζαμί του 13ου αιώνα στην Άγκυρα της Τουρκίας.

Τοποθεσία 
Το τζαμί βρίσκεται στην παλιά συνοικία της Άγκυρας, δίπλα στο κάστρο της Άγκυρας. Σε υψόμετρο 947 μέτρων (3107 ποδιών) δεσπόζει στην Άγκυρα (συντεταγμένες ).

Ιστορία 
Χτισμένο κατά τη διάρκεια της βασιλείας του Μεσούντ Β' του Σουλτανάτου του Ρουμ το 1290, το τζαμί είναι ένα από τα παλαιότερα τζαμιά στην Τουρκία, που εξακολουθεί να υπάρχει. Ο αρχιτέκτονας του ήταν ο Εμπουμπεκίρ Μεχμέτ.  Ανατέθηκε από δύο ηγέτες Αχί που ονομάζονταν  Χουσαμεττίν και Χασανεντίν. Ωστόσο, το 1330, επισκευάστηκε από έναν άλλο ηγέτη Αχί, τον Σεραφεττίν, από τον οποίο ονομάστηκε το τζαμί. Μετά από μερικές μικρές επισκευές, το τζαμί αποκαταστάθηκε από τη Γενική Διεύθυνση Ιδρυμάτων κατά την περίοδο 2010-2013.

Το κτήριο 
Το τετράγωνο κτήριο βρίσκεται σε μία περιοχή 400 τετραγωνικών μέτρων (4300 τετραγωνικών ποδιών) και έχει έναν μιναρέ. Η ξύλινη οροφή του στηρίζεται από 24 μεγάλες ξύλινες κολόνες.  Διαθέτει 3 πύλες και 12 παράθυρα.  Το Μιχράμπ είναι διακοσμημένο με πλακάκια Σελτζούκων. Το δομικό υλικό είναι κυρίως σπόλια από παλαιότερα κτήρια.

Ο τάφος του Σεραφεττίν είναι απέναντι από το τζαμί. Υπήρχε ένα άγαλμα λιονταριού, που θάφτηκε στους τοίχους του τζαμιού του Σεραφεττίν. Γι 'αυτό το δημοφιλές όνομα του τζαμιού είναι το Ασλανχανέ, που σημαίνει το σπίτι του λιονταριού.

Εικόνες

Παραπομπές 

 
Αξιοθέατα στην Άγκυρα
Κτίρια και κατασκευές στην Άγκυρα
Τζαμιά στην Τουρκία
Καλλιθέα Δράμας

Η Καλλιθέα ή Καλλιθέα Ζίχνης είναι ημιορεινό χωριό της Ανατολικής Μακεδονίας στην Περιφερειακή Ενότητα Δράμας.

Μπορείς να επισκεφτείς την ιστοσελίδα του χωριού: https://kallitheadramas-blog.blogspot.com/

Γενικά και ιστορικά στοιχεία 
Η Καλλιθέα βρίσκεται στα δυτικά όρια με την Περιφερειακή Ενότητα Σερρών, στους βορειοανατολικούς πρόποδες του όρους Μενοίκιο σε υψόμετρο 400 μέτρα. Απέχει 26 χλμ. Δ. από τη Δράμα και περίπου 11 χλμ. ΝΔ. από την Προσοτσάνη (έδρα του δήμου). Το χωριό είναι κτισμένο σε περιοχή με επικληνές έδαφος και αρκετά νερά, ανάμεσα σε δύο λάκκους - ο ένας κατάφυτος με πλατάνια, γι΄ αυτό και η παλιά του ονομασία στην τουρκοκρατία ήταν Εγρί-Δερέ (στραβός λάκκος) ενώ η σημερινή του οφείλεται στην πανοραμική θέα που έχει προς το Μενοίκιο όρος.  

Το χωριό αλλά και η γύρω περιοχή έχει πολλά ίχνη αρχαίας κατοίκησης. Στα βόρειά του υπάρχουν λείψανα ερειπίων από  Bυζαντινό κάστρο. Στην τοποθεσία "Τούμπεκ - Βρύσης" έχει βρεθεί μαρμάρινη πλάκα από τάφο γυναίκας ενώ στην τοποθεσία "Βρύση" και στον δρόμο προς Αλιστράτη, τάφοι, νομίσματα και μεγάλα πήλινα πιθάρια. Βορειότερα, σε υψόμετρο 700 μέτρων βρέθηκε προτομή αγάλματος το οποίο μεταφέρθηκε στο Αρχαιολογικό Μουσείο Καβάλας. 

Η ονομασία του την περίοδο της τουρκοκρατίας ήταν Εγρί-Δερέ και έτσι αναφέρεται επίσημα μετά την απελευθέρωση το 1919 στο ΦΕΚ 2Α - 04/01/1920 να ορίζεται έδρα της ομώνυμης κοινότητας που ανήκε στο νομό Σερρών. Το 1921 με το ΦΕΚ 46Β - 03/05/1921 μετονομάστηκε σε Καλλιθέα Ζίχνης μέχρι το 1925 που αποσπάσθηκε στο νομό Δράμας. Σύμφωνα με το Πρόγραμμα «Καλλικράτης» αποτελεί την τοπική κοινότητα Καλλιθέας που υπάγεται στη δημοτική ενότητα Προσοτσάνης του Δήμου Προσοτσάνης και σύμφωνα με την απογραφή του 2011 έχει πληθυσμό 378 κατοίκους.

Εξωτερικοί σύνδεσμοι 

 Περιβαλλοντική απόκριση ενός Ελληνικού Παραδοσιακού Οικισμού. Μελέτη περίπτωσης: Καλλιθέα Δράμας, Α. Κ. Πασχαλίδου από τον ιστότοπο https://www.researchgate.net/
 Το πανέμορφο χωριό της Δράμας με την… καλή θέα! (ΦΩΤΟ) από τον ιστότοπο

Παραπομπές 

Χωριά του νομού Δράμας
Δήμος Προσοτσάνης
Γυναίκα και Αθλητισμός

Η Επιτροπή «Γυναίκα και Αθλητισμός» του ΚΟΑ έχει, μεταξύ άλλων, την ευθύνη για την προώθηση της ισοτιμίας των  φύλων στον αθλητισμού. Αναγνωρίζοντας την ανάγκη για τη συλλογή δεδομένων σχετικά με τη θέση της γυναίκας στον κυπριακό αγωνιστικό αθλητισμό, σε πολλαπλά επίπεδα, η Επιτροπή διεξήγαγε 2 έρευνες σε Παγκύπρια βάση, και προχώρησε στη σύγκριση των αποτελεσμάτων. 

Το 2011, η Επιτροπή  διεξήγαγε μέσω του Ευρωπαϊκού Πανεπιστημίου Κύπρου την Παγκύπρια έρευνα με θέμα ‘Γυναίκα και Αθλητισμός στην Κύπρο’. Στόχος της εν λόγω έρευνας, όπως έχει ήδη προαναφερθεί, ήταν ο καθορισμός της συμμετοχής της γυναίκας στα αθλητικά δρώμενα του τόπου – τόσο σε αγωνιστικό επίπεδο, όσο και για σκοπούς αναψυχής.

Σημαντικός λόγος διεξαγωγής της έρευνας αποτέλεσε και η προοπτική σύγκρισης των αποτελεσμάτων της με αντίστοιχα αποτελέσματα ερευνών άλλων Ευρωπαϊκών χωρών και η γενική διαπίστωση του επιπέδου στο οποίο βρίσκεται η συμμετοχή των γυναικών στον αθλητισμό σε ευρωπαϊκό επίπεδο.

Το Β’ Μέρος της έρευνας αφορούσε στη συμμετοχή της γυναίκας στον Αγωνιστικό Αθλητισμό σε πολλαπλά επίπεδα, μεταξύ των οποίων τα κέντρα λήψης αποφάσεων (Εκτελεστικά Συμβούλια, Διευθυντικές θέσεις, Υπο-Επιτροπές κλπ),  το έμμισθο προσωπικό των αθλητικών ομοσπονδιών, σωματείων, λεσχών, κ.α., και τον αθλητισμό υψηλού επιπέδου.

Το 2014, η Επιτροπή «Γυναίκα και Αθλητισμός» του ΚΟΑ, συγκέντρωσε παρόμοια δεδομένα με τα προαναφερθέντα από τις αθλητικές ομοσπονδίες. Στόχος της ήταν η σύγκριση των δεδομένων αυτών με τα αντίστοιχα του 2011.
Γκρίνσμπορο, Βόρεια Καρολίνα

Το Γκρίνσμπορο (αγγλικά: Greensboro, North Carolina), είναι πόλη των ΗΠΑ στην πολιτεία της Βόρειας Καρολίνας. Αποτελεί την τρίτη μεγαλύτερη σε πληθυσμό της Βόρειας Καρολίνας (μετά το Σάρλοτ και το Ράλεϊ), καθώς και την έδρα της κομητείας Γκίλφορντ. 

Ο πληθυσμός της πόλης του Γκρίνσμπορο, ανέρχεται στους 301,094 κατοίκους (εκτιμήσεις για το 2021), ενώ η μητροπολιτική περιοχή του Γκρίνσμπορο, ξεπερνά τους 771,851 κατοίκους (2021). 

Το Γκρίνσμπορο, έχει μακρά ιστορία με τη βιομηχανία κλωστοϋφαντουργίας, όπου παραμένει κέντρο μέχρι και σήμερα. Επίσης, αποτελεί σημαντικό κέντρο καλλιέργειας και εμπορίας καπνού. Σήμερα, το Γκρίνσμπορο, συνεχίζει να είναι μια ακμάζουσα πόλη. Έχουν γίνει σημαντικές επενδύσεις για την αναζωογόνηση και βελτίωση της περιοχής στο κέντρο της πόλης, ενώ η γειτονιά "Southside" έχει εξελιχθεί σε μια πολύ αξιόλογη και βραβευμένη κοινότητα. Στην πόλη, υπάρχουν πολλά νυχτερινά κέντρα, εστιατόρια, καταστήματα λιανικής, πάρκα και αξιοθέατα, καθώς και πολλά ινστιτούτα και κολλέγια τριτοβάθμιας εκπαίδευσης που παρέχουν εκπαιδευτικές ευκαιρίες στους κατοίκους.

Παραπομπές

Εξωτερικοί σύνδεσμοι 
 
 https://www.greensboro-nc.gov/ (Επίσημη ιστοσελίδα της πόλης). 

Πόλεις της Βόρειας Καρολίνας
__ΕΥΡΕΤΗΡΙΟ__
The Core Artists Live/Work Co-operative

Το εγχείρημα «CORE» δημιουργήθηκε από καλλιτέχνες χαμηλού και μεσαίου εισοδήματος, οι οποίοι ζουν και εργάζονται στο Βανκούβερ του Καναδά. 

Πιο συγκεκριμένα, το 1995, η εταιρία Al Gore Development Corporation ζήτησε από το Δήμο του Βανκούβερ την αλλαγή χρήσης μιας έκτασης που είχε αγοραστεί σε μια βιομηχανική περιοχή μέσα στην πόλη. Η εταιρία ήθελε να κατασκευάσει ένα κτίριο με μεικτή χρήση, ώστε να διαθέτει και διαμερίσματα-κατοικίες. Θα παραχωρούσε 30 διαμερίσματα σε 2 ορόφους του κτιρίου στο Δήμο ώστε να χρησιμοποιηθούν ως κατοικίες – στούντιο καλλιτεχνών. 

Ο Δήμος θεωρώντας ότι αυτό θα αναβαθμίσει τις τιμές των ακινήτων όλης της περιοχής δέχθηκε την πρόταση. Στη συνέχεια, βοήθησε στη δημιουργία του Συνεταιρισμού, ο οποίος θα διαχειριζόταν τα διαμερίσματα αυτά και θα ήταν υπεύθυνος για τη λειτουργία τους. Για το λόγο αυτό δημιουργήθηκε το 1998 το The Core Artists Live/Work Co-operative.

Πρόκειται λοιπόν, για μια μονάδα που περιλαμβάνει 2 ορόφους με συνολικά 30 διαμερίσματα στο κτίριο the Edge, το οποίο βρίσκεται στη διασταύρωση των οδών Alexander και Gore στην ανατολική πλευρά της πόλης. Τα διαμερίσματα είναι 37-46 τμ. και διαθέτουν κουζίνα, μπάνιο και τσιμεντένιο πάτωμα. Τα περισσότερα έχουν μπαλκόνι. Οι ένοικοι έχουν επίσης πρόσβαση σε κοινόχρηστους χώρους που χρησιμοποιούνται ως καλλιτεχνικά εργαστήρια. Υπάρχουν εργαστήρια για αγγειοπλαστική, μέταλλο, ξύλο, μουσική, φωτογραφία κ.α. Υπάρχει επίσης αίθουσα συνεδριάσεων η οποία μπορεί να χρησιμοποιηθεί και ως αίθουσα χορού. 

Το εγχείρημα διοικείται από τα μέλη του Συνεταιρισμού. Η συμμετοχή στις δραστηριότητες της κοινότητας κρίνεται απαραίτητη για την εύρυθμη λειτουργία του Συνεταιρισμού. Τα μέλη μπορούν να διαλέξουν ανάμεσα σε μια πληθώρα Επιτροπών που έχουν δημιουργηθει προκειμένου να λαμβάνουν αποφάσεις για όλα τα θέματα, ώστε να συμμετέχουν ενεργά. Κάθε μέλος έχει μια ψήφο στη διαδικασία λήψης αποφάσεων που καθορίζουν τον τρόπο λειτουργίας του Συνεταιρισμού.

Υπάρχει μια επιτροπή για την επιλογή νέων μελών-κατοίκων. Αυτό γίνεται σύμφωνα με συγκεκριμένα κριτήρια, όπως το εισόδημα, η αναγνώριση από τον καλλιτεχνικό κόσμο, το έργο κάθε καλλιτέχνη, η εκπαίδευσή του καθώς και το αν είναι κάτοικος της περιοχής.

Παραπομπές